62. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.27203 της 11/26 Μαΐου 1981  (ΦΕΚ Β΄302) Περί αναπροσαρμογής αποζημιώσεως των μελών και του γραμματέα της συνιστωμένης κατά δήμο ή κοινότητα επιτροπής επιλύσεως δια συμβιβασμού των φορολογικών διαφορών και εν γένει αμφισβητήσεων. Έχοντας υπόψη: 1.Τις διατάξεις του άρθρ.32 του Νόμ.1080/80 «περί τροποποιήσεως και συμπληρώσεως διατάξεων τινών της περί των προσόδων των Οργανισμών Τοπικής Αυτοδιοικήσεως Νομοθεσίας και άλλων τινών συναφών διατάξεων. 2.Την αριθ.87373/24.11.80 απόφασή μας «περί καθορισμού αποζημιώσεως των μελών και του γραμματέα των επιτροπών επιλύσεως φορολογικών διαφορών και αμφισβητήσεων των Ο.Τ.Α. (ΦΕΚ 1287/20.12.80 τεύχος Β΄). 3.Την αριθ.40090/28.5.1980 κοινή απόφαση των Πρωθυπουργού και Υπουργού Εσωτερικών, «περί μεταβιβάσεως αρμοδιοτήτων εις τον Υφυπουργόν Εσωτερικών» (ΦΕΚ 527/11.6.80 τεύχος Β΄). 4.Το αριθ.60473/28.4.81 έγγραφο του Δήμου Αθηναίων με το οποίο προτείνεται αύξηση των ποσών της αποζημιώσεως γιατί κρίνεται ανεπαρκές το καταβαλλόμενο ποσό στα μέλη και τον γραμματέα των ανωτέρω επιτροπών ενόψη του χρόνου απασχολήσεως και των εξόδων μετακινήσεως αυτών για την εκδίκαση των υποθέσεων και αποβλέποντας στην ταχύτερη περαίωση των υποθέσεων προς όφελος των Ο.Τ.Α., αποφασίζουμε: Τροποποιούμε την ανωτέρω απόφασή μας και καθορίζουμε από της ισχύος αυτής (1.1.1981) και εφεξής την αποζημίωση των μελών και του γραμματέα της κατά δήμο ή κοινότητα συνιστωμένης επιτροπής επιλύσεως δια συμβιβασμού των φορολογικών διαφορών και εν γένει αμφισβητήσεων στο ποσό των δραχμών 390 για κάθε υπόθεση, επιμεριζόμενο μεταξύ των συμμετεχόντων ως εξής: α)Για τον πρόεδρο δρχ.120 β)Για τα μέλη και τον γραμματέα δρχ.90 Η δαπάνη βαρύνει τον οικείο δήμο ή κοινότητα. Κατά τα λοιπά ισχύει η ανωτέρω τροποποιούμενη απόφασή μας. (Αντί για τη σελ.318,411) Σελ.318,411(α) Τεύχος Ζ81-Σελ.87 Έσοδα Δήμων και Κοινοτήτων 3.Ζ.α.61-62 3.Ζ.α.62 Έσοδα Δήμων και Κοινοτήτων 